Grover Cleveland

Stephen Grover Cleveland (Caldwell, 18 maart 1837 – Princeton, 24 juny 1908) wie de 22ste en 24ste presidint fan de Feriene Steaten fan 1885 oant 1889 en fan 1893 oant 1897.

Cleveland wie in demokratysk politikus, boargemaster fan Buffalo en gûverneur fan New York west doe't er James Blaine fersloech by de presidintsferkiezingen fan 1884. Yn syn regearperioaden, fan 1885 oant 1889 en fan 1893 oant 1897, waard er priizge om syn moed, earlikheid as man sûnder wryt of slyt. Syn besykjen om de ynfierrjochten te ferleegjen, syn protte feto's fan Kongresbesluten en it stelselmjittich negearjen fan de parse makke him net sa populêr. Dat hy ferlear de Amerikaanske presidintsferkiezingen fan 1888 fan Benjamin Harrison.

By presidintsferkiezingen fan 1892 fersloech er lykwols deselde Benjamin Harrison; syn twadde termyn rûn fan 1893 oant 1897. In wapenfeit fan Cleveland út dy regearperioade dat it fernijen wurdich is, wie it ynlûken fan de troch Harrison útfeardige Sherman Silver Purchase Act (1890) yn 1893. Tenei lei goud yn stee fan sulver oan de basis fan de jildhûshâlding.
Cleveland is de iennige presidint dy't yn twa net oaniensletten terminen presidint west hat. Hy wie teffens de iennige presidint dy't yn it Wite Hûs it houlik oangie. Op 2 juny 1886 troude er mei de 27 jier jongere Frances Cleveland (Frances Clara Folsom), dy't doe 21 wie en sa de jongste First Lady oant no ta waard. Sy ferfong Rose Cleveland, de suster fan de presidint, dy't as First Lady optrede yn de tiid dat hy noch frijfeint wie.

 Kabinetsleden ûnder Cleveland (1e perioade) 
 KABINETSLEDEN  MINISTEARJE  Perioade  Bysûnderheden: Thomas Boyard  Bûtenlânske Saken  1885 - 1889  Lucius Lamar  Binnenlânske Saken  1885 - 1888  William C. Endicott  Oarloch  1885 - 1889  Daniel Manning  Finânsjen  1885 - 1887  Augustus Garland  Justysje  1885 - 1889  William Whitney  Marine  1885 - 1889  William Vilas  Posterijen  1885 - 1888   Binnenlânske Saken  1888 - 1889  Charles Fairchild  Finânsjen  1887 - 1889  Donald Dickinson  Posterijen  1888 - 1889  Norman Colman  Lânbou 1889 

 Kabinetsleden ûnder Cleveland (2e perioade) 
 KABINETSLEDEN  MINISTEARJE  Perioade  Bysûnderheden: Walter Gresham  Bûtenlânske Saken  1893 - 1895  Minister fan Posterijen / Finânsjen ûnder Arthur Hoke Smith  Binnenlânske Saken  1893 - 1896  Daniel Lamont  Oarloch  1893 - 1897  John Carlisle  Finânsjen  1893 - 1897  Richard Olney  Justysje  1893 - 1895   Bûtenlânske Saken  1895 - 1897  Hilary Herbert  Marine  1893 - 1897  Wilson Bissell  Posterijen  1893 - 1895  Julius Morton  Lânbou 1893 - 1897  Judson Harmon  Justysje 1895 - 1897  William Wilson  Posterijen  1895 - 1897  David Francis  Binnenlânske Saken  1896 - 1897 

Kategory:Amerikaansk federaal politikus
Kategory:Presidint fan de Feriene Steaten
Kategory:Amerikaansk presidintskandidaat (nominearre troch de Demokratyske Partij)
Kategory:Amerikaansk presidintskandidaat yn de foarferkiezings fan de Demokratyske Partij
Kategory:Gûverneur fan New York
Kategory:Amerikaansk boargemaster
Kategory:Amerikaansk abbekaat
Kategory:Amerikaansk persoan fan Dútsk komôf
Kategory:Amerikaansk persoan fan Ingelsk komôf
Kategory:Persoan berne yn 1837
Kategory:Persoan stoarn yn 1908